बिथाङा मिरु सरकारआ बिटिआर एकर्डखौ मावफुंनायनि सायाव गोख्रों जर होनाय बाथ्राखौ रायखांनानै बर' बिजोंजों लोब्बा थानाय गासैबो जेंनाफोरा जेसेबां हायो एसेबां थाबैनो बोस्रांजानाया गोनांथार होन्नानै बुङो ।गुबुन फार्से बिटिआर गोरोबथानि गुबुन मोनसे गोनांथार दोलो बारग' एनडिएफबिनि अन्सुंथाय आरो गसरफोरनि सायाव फिनजाथाय बिनायाव बर'आ फोरमायथिनाय बादिब्ला फरायसा आफादया आसाम सरकारनि आइन आरो आब्रुथिनि बिबानआव थानाय आइजिपि हिरेन नाथखौ बे आयदानि सायाव लोगो हमनानै सावरायदोंमोन आरो बिटिआर एकर्डनि आवथायाव एनडिएफबिनि साफ्रोमबो सोद्रोमाफोरनि थाखाय अन्सुंथाय गथायनायनि बागै नारसिन्दोंमोन ।